Το **αναπνευστικό σύνδρομο της Μέσης Ανατολής** (ΑΣΜΑ, **MERS** ), επίσης γνωστό με τον όρο **γρίπη της καμήλας**,  είναι ιογενής αναπνευστική λοίμωξη την οποία προκαλεί ο κορονοϊός του αναπνευστικού συνδρόμου της Μέσης Ανατολής (MERS-CoV).  Τα συμπτώματα ποικίλουν από ήπια έως σοβαρά.  Τα τυπικά συμπτώματα που εμφανίζει ένας ασθενής με ΑΣΜΑ περιλαμβάνουν: πυρετός, βήχας, διάρροια και δύσπνοια.  Τα σοβαρότερα συμπτώματα εμφανίζονται σε άτομα με προβλήματα υγείας.  Η θνητότητα του ιού είναι περίπου 33%. 

Ο κορονοϊός του αναπνευστικού συνδρόμου της Μέσης Ανατολής είναι βητακορονοϊός ο οποίος προέρχεται από τις νυχτερίδες.  Αν και οι καμήλες έχουν αντισώματα στο συγκεκριμένο είδος κορονοϊού, δεν έχει εντοπιστεί η ακριβής πηγή μόλυνσης στις καμήλες. Πιστεύεται ότι οι καμήλες έχουν ρόλο στη μετάδοση του ιού σε ανθρώπους, ωστόσο δεν είναι γνωστό πως.  Ο ιός μπορεί να μεταδοθεί από σε άνθρωπο σε άνθρωπο μόνο εφόσον υπάρξει στενή επαφή με ένα μολυσμένο άνθρωπο.  Η εξάπλωσή του ιού είναι ασυνήθιστη εκτός των νοσοκομείων.  Έτσι, επί του παρόντος, ο κίνδυνος για τον παγκόσμιο πληθυσμό θεωρείται αρκετά χαμηλός. 

Σήμερα (Ιούλιος 2020), δεν υπάρχει εμβόλιο ή θεραπεία για τη νόσο.   Ωστόσο, έχει γίνει εξέταση πάνω σε μια σειρά αντιικών φαρμάκων.  Ο Παγκόσμιος Οργανισμός Υγείας συνιστά: εφόσον ένας άνθρωπος έρθει σε επαφή με καμήλες, πρέπει να πλένουν συχνά τα χέρια τους και να μην αγγίζουν άρρωστες καμήλες  Τα τρόφιμα που προέρχονται από τη καμήλα πρέπει να μαγειρεύονται καλά.  Σε όσους έχουν μολυνθεί, πρέπει να δίνονται θεραπείες που βοηθούν στην άμβλυνση και ίαση των συμπτωμάτων. 

Μέχρι τις 4 Απριλίου 2017 έχουν αναφερθεί σχεδόν 2.000 κρούσματα. Το ποσοστό θνητότητας πλησιάζει το 36%. Ωστόσο, η πιθανότητα θανάτου από τη νόσο μπορεί να είναι χαμηλότερη καθώς αρκετοί που έχουν ήπια συμπτώματα του ιού δεν έχουν διαγνωστεί. Το πρώτο κρούσμα εντοπίστηκε το 2012 στη Σαουδική Αραβία, ενώ τα περισσότερα κρούσματα κατάγονται από την αραβική χερσόνησο. Το 2015 ξέσπασε επιδημία του ιού στη Νότια Κορέα, ενώ το 2018 ξέσπασε άλλη επιδημία επηρεάζοντας τη Σαουδική Αραβία, τη Νότια Κορέα και άλλες χώρες. Ωστόσο ο χαμηλότερος αριθμός κρουσμάτων του ιού στη Σαουδική Αραβία καταγράφηκε το 2018.

Παραπομπές
----------

1. ↑  Parry, Richard Lloyd (10 June 2015). «Travel alert after eighth camel flu death». *The Times*.. Ανακτήθηκε στις 11 June 2015.
2. 1 2  «Middle East respiratory syndrome coronavirus (MERS-CoV)». *World Health Organization*. Ιουνίου 2015. Ανακτήθηκε στις 22 Ιουνίου 2015.
3. 1 2  «Middle East respiratory syndrome». *Lancet* **386** (9997): 995–1007. September 2015. doi:10.1016/S0140-6736(15)60454-8. PMID 26049252.
4. 1 2  «Middle East respiratory syndrome coronavirus (MERS-CoV)». *World Health Organization*. Ιουνίου 2015. Ανακτήθηκε στις 22 Ιουνίου 2015.
5. 1 2 3  «Middle East respiratory syndrome». *Lancet* **386** (9997): 995–1007. September 2015. doi:10.1016/S0140-6736(15)60454-8. PMID 26049252.
6. ↑  «MERS-CoV | Prevention and Treatment of MERS | Coronavirus | CDC». *cdc.gov* (στα Αγγλικά). 13 Ιουλίου 2016. Ανακτήθηκε στις 4 Απριλίου 2017.
7. 1 2  «Middle East respiratory syndrome». *Lancet* **386** (9997): 995–1007. September 2015. doi:10.1016/S0140-6736(15)60454-8. PMID 26049252.
8. 1 2 3  «Middle East respiratory syndrome coronavirus (MERS-CoV)». *World Health Organization*. Ιουνίου 2015. Ανακτήθηκε στις 22 Ιουνίου 2015.
9. 1 2 3  «Middle East respiratory syndrome coronavirus (MERS-CoV)». *World Health Organization*. Ανακτήθηκε στις 10 Απριλίου 2017.
10. ↑  «Severe acute respiratory syndrome vs. the Middle East respiratory syndrome». *Current Opinion in Pulmonary Medicine* **20** (3): 233–41. May 2014. doi:10.1097/MCP.0000000000000046. PMID 24626235. .
11. ↑  «Middle East respiratory syndrome coronavirus (MERS-CoV)». *World Health Organization*. Ιουνίου 2015. Ανακτήθηκε στις 22 Ιουνίου 2015.
12. ↑  «Middle East respiratory syndrome». *Lancet* **386** (9997): 995–1007. September 2015. doi:10.1016/S0140-6736(15)60454-8. PMID 26049252.
13. ↑  Epidemic and pandemic-prone diseases- Infectious disease outbreaks reported in the Eastern Mediterranean Region in 2018 20 January 2019 *www.emro.who.int*, accessed 28 January 2020